Thomas Harriot

Thomas Harriot, Harriott, Hariot edo Heriot (Oxford, c. 1560 – Londres, 1621eko uztailaren 2a) ingeles astronomo, matematikari, etnografo eta itzultzailea izan zen.

Oxfordeko Unibertsitatean ikasketak amaitu ondoren, astrolabioa eta sextantea bezalako tresnen bidez nabigazioa aztertzeari ekin zion, eta nabigazio-teknikak irakatsi zizkien beste kapitain batzuei Atlantikoa zeharkatzeko.

Walter Raleighek matematikako irakasle eta nabigazioan aditu gisa kontratatu zuen. 1585-86an Ipar Karolinara bidaiatu zuen eta algonkien hizkuntza ikasi zuen. The Briefe and True Report of the New Land of Virginia idatzi zuen, Virginiako kolonia britainiarren deskribapena.

John Whiterekin lan egin zuen nabigazio mapa zehatzak sortzeko. 1609ko abuztuaren 5ean, behaketa teleskopikoetan oinarritutako ilargiaren mapa bat marraztu zuen lehen pertsona izan zen. Eguzki-orbanei ere erreparatu zuen.

Errefrakzioaren teoria eta patata Britain8ar Uharteetan sartzea egozten zaizkio.

Kategoria:Oxfordarrak
Kategoria: Erresuma Batuko matematikariak
Kategoria:Erresuma Batuko esploratzaileak
Kategoria:Erresuma Batuko astronomoak
Kategoria:Erresuma Batuko itzultzaileak
Kategoria:Erresuma Batuko idazleak
Kategoria:Erresuma Batuko hizkuntzalariak
Kategoria:Erresuma Batuko kartografoak
Kategoria:Londresen hildakoak